hotchpotch/miracl-hf-unified huggingface dataset:
Andy Powell
Andy Powell (s. 19. helmikuuta 1950 Stepney Lontoo) on brittiläinen kitaristi ja lauluntekijä. Hänet tunnetaan parhaiten yhtyeestään Wishbone Ash. Sekä Powell että hänen yhtyetoverinsa, Ted Turner, ovat molemmat valittu vuoden 1989 Traffic magazinessa kymmenen tärkeimmän rock-kitaristin joukkoon, ().
1970 Wishbone Ash toimi Deep Purplen lämmittelijänä. Powell oli juoninut ajatuksen päästä soittamaan Ritchie Blackmoren kanssa. Hän oli valmistellut omat vahvistimensa ja soittovälineensä, ja kun Blackmore aloitti oman soundchekinsä Powell hiipi lavalle kytki kitaransa ja alkoi vastata Blackmoren soittoon. Soundchek kehittyi jammailuksi jossa Powell palautti Blackmoren riffejä ja ideoita. Soundchekin päätteeksi Blackmore tuli kommentoimaan Powelille:""I thought you sounded pretty good"". Blackmore tutustutti yhtyeen Derek Lawrenceen josta tuli Wishbone Ashin tuottaja. Blackmore myös vakuutti MCA-levyhtiön, joka tekikin hänen suosittelunsa johdosta levytyssopimuksen Wishbone Ashin kanssa
Papuankirjorastas
Papuankirjorastas ("Zoothera heinei") on rastaiden heimoon kuuluva varpuslintu.
Papuankirjorastasta tavataan Papua-Uusi-Guineassa ja Australiassa. Laji on luokiteltu elinvoimaiseksi.
Saarnensurma
Saarnensurma ("Hymenoscyphus fraxineus", aiemmin kuvattu myös nimellä "Chalara fraxinea") on sieni, joka aiheuttaa etenkin nuorissa saarnissa tuhoa. Osa puista vaikuttaa jossain määrin vastustuskykyisiltä, mutta sen pelätään tekevän pahaa vahinkoa etenkin Britanniassa, jossa saarnimetsiköt ovat yleisiä. Tuholaissienen lähisukulainen "Hymenoscyphus albidus" on tavattu aiemmin saarnen lehtien harmittomana lahottajana. Tauti havaittiin ensimmäiseksi Puolassa vuonna 1992 eikä sienen kehittymistavasta ole varmuutta. Suomessakin tautia on tavattu 2007 alkaen, mutta saarnimetsiköt maassa rajoittuvat Ahvenanmaalle.
"Chalara fraxinea" on osoitettu sittemmin sienen anamorfiksi hedelmättömäksi muodoksi.
Saarnensurma voi näkyä esimerkiksi lehtien ruskettumisena ja kuoren halkeilemisena sekä ylimpien oksien kuolemana sekä myöhemmässä vaiheessa niin sanottuina rungosta lähtevinä vesioksina. Se voi tappaa kokonaisia metsiköitä. Mikään ulkoinen tunnusmerkki ei ole erityisen spesifinen taudille.
Peelinrastas
Peelinrastas ("Zoothera terrestris") on sukupuuttoon kuollut, rastaiden heimoon kuulunut varpuslintu.
Laji tunnetaan neljästä, Ogasawarasaarilta vuonna 1828 kerätystä näytteestä. Kun paikalla kävi ornitologeja seuraavan kerran vuonna 1889, lajia ei enää löydetty. Valaanpyytäjät alkoivat käyttää saarta 1830-luvulla ja peelinrastas mahdollisesti hävisi laivojen mukana saarelle päässeiden kissojen ja rottien takia.
Pensaskirjorastas
Pensaskirjorastas ("Zoothera mollissima") on rastaiden heimoon kuuluva varpuslintu.
Pensaskirjorastasta tavataan Bhutanissa, Kiinassa, Intiassa, Myanmarissa, Pakistanissa, Nepalissa ja Vietnamissa. Lajia on kuvattu melko yleiseksi tai epätavalliseksi ja se on luokiteltu elinvoimaiseksi.
Aimo Turunen
Aimo Armas Turunen (25. helmikuuta 1912 – 21. syyskuuta 2000) oli suomalainen kielitieteilijä ja itämerensuomalaisten kielten professori.
Turunen oli Tyttönormaalilyseon suomen kielen yliopettaja 1952–1959, Helsingin yliopiston dosentti 1950–1959, suomalaisen filologian apulaisprofessori 1959–1971 ja itämerensuomalaisten kielten professori 1971–1976. Hänen väitöskirjansa oli "Lyydiläismurteiden äännehistoria I-II" (1946 ja 1950). Aiheeseen hän oli tutustunut toimittuaan jatkosodan aikana Aunuksen Radion karjalan-, vepsän- ja lyydinkielisten lähetysten toimittajana. Turusen kansanrunousaiheinen tutkimus kiteytyy teoksessa "Kalevalan sanakirja" (1949). Sen laajennettu painos sisältää Kalevalan kaikki 7 380 sanaa. Turunen oli laatimassa useita äidinkielen oppikirjoja.
Hänen luottamustehtävistään huomattavimmat olivat puheenjohtajuudet Kotikielen seurassa 1959–1967 ja Kalevalaseurassa 1975–1981. Vuonna 1990 Turunen julkaisi muistelmateoksen "Nuoruus rauhan ja sodan Karjalassa", jolle myönnettiin samana vuonna P. E. Svinhufvudin muistosäätiön kirjallisuuspalkinto.
Riukiunrastas
Riukiunrastas ("Zoothera major") on rastaiden heimoon kuuluva varpuslintu. Riukiunrastasta tavataan Japanin Amamisaarilla.
Ruotsin alle 18-vuotiaiden jääkiekkomaajoukkue
Ruotsin alle 18-vuotiaiden jääkiekkomaajoukkue (Småkronorna) edustaa Ruotsia jääkiekon alle 18-vuotiaiden maailmanmestaruuskilpailuissa.
Joe Sacco (jääkiekkoilija)
Joseph William ”Joe” Sacco (s. 4. helmikuuta 1969) on entinen yhdysvaltalainen jääkiekkoilija. Hän pelasi viimeiseksi Philadelphia Flyersin riveissä. Pelaajauransa jälkeen hän on toiminut jääkiekkovalmentajana. Hän valmensi vuosina 2009–2013 NHL-seura Colorado Avalanchea.
Victor Hochepied
Victor Fernand Hochepied (29. lokakuuta 1883 Lille – 26. maaliskuuta 1966 Lille) oli ranskalainen uimari ja olympiamitalisti. Hän kilpaili vuoden 1900 kesäolympialaisissa Pariisissa ja oli mukana saamassa hopeaa 200 metrin joukkueviestissä. Hän kilpaili samoissa kisoissa myös 200 metrin vapaa- ja esteuinneissa. Maurice Hochepied oli Victorin veli.
Maurice Hochepied
Maurice Louis Hochepied (9. lokakuuta 1881 Lille – 22. maaliskuuta 1960 Lille) oli ranskalainen uimari, vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa, jossa hän oli mukana saamassa hopeaa 200 metrin joukkueviestissä. Lisäksi hän sijoittui 200 metrin vapaauinnissa viidenneksi ja 1 000 metrin vapaauinnissa sekä 200 metrin esteuinnissa kummassakin seitsemänneksi. Hochepied osallistui samoissa kisoissa myös vesipalloon. Victor Hochepied oli hänen veljensä.
Flute
Flute on tanskalaisen Barcode Brothers-yhtyeen single. Sen julkaisi Universal Music Group vuonna 2000 yhtyeen ensimmäiselle, Swipe Me-albumille. Kappale ei noussut Pohjoismaissa lainkaan listoille, mutta Keski-Euroopan maista Itävallassa ja Saksassa se pääsi soittolistoille.
CD-Maxi
Jääkiekon alle 18-vuotiaiden maailmanmestaruuskilpailut 2014
Jääkiekon alle 18-vuotiaiden maailmanmestaruuskilpailut 2014 pelattiin huhtikuussa 2014 Suomessa. A-lohko pelasi ottelunsa Imatralla ja B-lohko ottelunsa Lappeenrannassa, jossa pelattiin lisäksi mitalipelit. 
Kisoihin valittiin 12 päätuomaria ja 10 linjatuomaria:
Päätuomarit:
Linjatuomarit:
Pääsarjan kisat 
1. divisioona A-Lohko
2. divisioona A-lohko
3. divisioona A-lohko
David A. Kolb
David A. Kolb (s. 1939) on yhdysvaltalainen kasvatustieteilijä. Hänen erityisiä kiinnostuksen kohteitaan ovat olleet kokemusperäinen oppiminen, yksilön ja yhteisön kehitys, urakehitys sekä ammattilaisten ja johtajien koulutus. 
Kolb suoritti BA-tutkinnon Knox Collegessa, Illinois'ssa 1961 sekä MA-tutkinnon 1964 ja filosofian tohtorin tutkinnon 1967 sosiaalipsykologian alalta Harvard Universityssä. Hän on organisaatiokäyttäytymisen professori Weatherhead School of Managementissa Case Western Reserve Universityssä sekä perustamansa Experience Based Learning Inc. -yrityksen hallituksen puheenjohtaja.
Kolb tunnetaan esimerkiksi kehittämästään oppimistyylikäsitteistöstä ja oppimistyyleihin liittyvistä testeistä sekä oppimistapahtuman rakennetta kuvaavasta kehämallista. Näitä hän on kiteyttänyt teoksessa Experiential Learning: experience as the source of learning and development.
The Go-Betweens
The Go-Betweens oli australialainen indie rock-yhtye, joka perustettiin Brisbanessa vuonna 1977. Perustajajäsenet olivat laulaja-lauluntekijät ja kitaristit, Robert Forster ja Grant McLennan. Myöhemmin yhtyeeseen liittyivät Lindy Morrison (rummut), Robert Vickers (basso) ja Amanda Brown (viulu, oboe, kitara ja taustalaulu). Yhtye hajosi loppuvuodesta 1989, ja Forster ja McLennan tekivät comebackin vuonna 2000 uudella kokoonpanolla. McLennan kuoli 6. toukokuuta 2006 sydänkohtaukseen ja yhtye hajosi toistamiseen.
Downing Streetin muistio
Downing Streetin muistio (, myös "Downing Street Minutes" tai "smoking gun memo") oli 1. toukokuuta 2005 julkisuuteen vuotanut salainen asiakirja, joka käsitteli Britannian työväenpuolueen salaista kokousta 23. heinäkuuta 2002. Asiakirjassa käsiteltiin Britannian ulkomaantiedustelupalvelu MI6:n johtajan tapaamisesta Yhdysvaltain poliittisen johdon kanssa. Asiakirjan mukaan "[George W.] Bush wanted to remove Saddam Hussein, through military action, justified by the conjunction of terrorism and WMD. But the intelligence and facts were being fixed around the policy." (vapaamuotoinen suomennos: "[George W.] Bush halusi poistaa Saddam Husseinin vallasta sotilaallisella voimankäytöllä, joka oikeutettiin terrorismin ja joukkotuhoaseiden avulla. Mutta tiedustelutietoja ja faktoja muutettiin politiikan mukaiseksi.").
Downing Streetin muistiosta nousi poliittinen skandaali, koska sen katsottiin todistavan, että Yhdysvaltain ja Britannian hallitukset valehtelivat tietoisesti kansalaisilleen perustellakseen Irakin sodan aloittamisen. Britannian ja Yhdysvaltain hallitukset eivät ole kiistäneet asiakirjan aitoutta, mutta kummankin maan mukaan sen sisältöä on tulkittu väärin.
Karl Ruberl
Karl August Ruberl (3. lokakuuta 1881 Wien, Itävalta – 12. joulukuuta 1966 New York, New York, Yhdysvallat) oli uimari ja kaksinkertainen olympiamitalisti. Hän edusti vuoden 1900 kesäolympialaisissa Pariisissa Itävaltaa, mutta sai vuonna 1904 Yhdysvaltain kansalaisuuden.
Ruberl sai Pariisin olympialaisissa hopeaa 200 metrin selkäuinnissa ajalla 2.56,0 ja pronssia 200 metrin vapaauinnissa ajalla 2.32,0. Lisäksi hän sijoittui neljänneksi 200 metrin esteuinnissa.
Orrin Upshaw
Orrin tai Orin Thomas Upshaw (23. heinäkuuta 1874 Peoria, Illinois, Yhdysvallat – 15. elokuuta 1937 Saint Louis, Missouri, Yhdysvallat) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Southwest Turnverein 1 -joukkueeseen. Upshaw toimi lääkärinä Saint Louisissa.
Patrick Flanagan
Patrick ("Pat") Flanagan oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.
Sidney Johnson
Sidney ("Sid") B. Johnson oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.
Oscar Olson
Oscar G. Olson oli yhdysvaltalainen köydenvetäjä ja painonnostaja. Hän kilpaili vuoden 1904 kesäolympialaisissa Saint Louisissa ja kuului siellä köydenvedossa kultaa voittaneeseen Milwaukee Athletic Club -joukkueeseen. Samoissa kisoissa hän myös sijoittui painonnostajana neljänneksi kahden käden nostossa.
Henry Seiling
Henry Seiling oli yhdysvaltalainen köydenvetäjä ja olympiavoittaja. Hän kilpaili vuoden 1904 kesäolympialaisissa Saint Louisissa ja kuului siellä lajissa kultaa voittaneeseen Milwaukee Athletic Club -joukkueeseen.
Max Braun
Max Braun tai Brown oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Southwest Turnverein 1 -joukkueeseen.
Srilankankirjorastas
Srilankankirjorastas ("Geokichla spiloptera") on rastaiden heimoon kuuluva varpuslintu.
Srilankankirjorastasta tavataan kotoperäisenä Sri Lankan eteläosissa. Lajia on kuvattu melko yleiseksi tai yleiseksi. Se on kuitenkin luokiteltu silmälläpidettäväksi, koska sille sopivien metsien määrä on vähentynyt.
Srilankankirjorastas elää metsissä alangoilla ja vuorilla 300–1 220 metrissä.
Srilankankirjorastas käyttää ravinnokseen selkärangattomia, joita se etsii pääasiassa maasta, mutta jonkin verran se saalistaa myös ilmasta.
Eero Uroma
Eero Johannes Uroma, ent. Uggelberg (20. elokuuta 1909 Helsingin maalaiskunta – 6. helmikuuta 1983 Helsinki) oli suomalainen lääkäri, joka sai professorin arvonimen.
Uroman vanhemmat olivat maanviljelijä Johan Edvard Uggelberg ja Wilhelmina Lehtonen ja puoliso vuodesta 1938 Siiri Maria Lounakari. Uroma tuli ylioppilaaksi Helsingin suomalaisesta yhteiskoulusta 1929 ja valmistui lääketieteen lisensiaatiksi 1938. Lääketieteen ja kirurgian tohtoriksi hän väitteli 1942 ja sai iho- ja sukupuolitautien erikoislääkärin pätevyyden 1941. Uroma oli Helsingin yliopiston bakteeriopin ja serologian dosentti vuosina 1947–1959, Valtion seerumlaitoksen johtaja vuodesta 1948 sekä Sukupuolitautien vastustamisyhdistyksen puheenjohtaja vuodesta 1945. Professorin arvonimen hän sai 1952. Sotilasarvoltaan Uroma oli reservin lääkintäkapteeni (1938).
Sundankirjorastas
Sundankirjorastas ("Zoothera andromedae") on rastaiden heimoon kuuluva varpuslintu.
Sundankirjorastasta tavataan Indonesiassa, Malesiassa, Filippiineillä ja Itä-Timorissa. Lajin kannan kokoa ei ole arvioitu, mutta se on luokiteltu elinvoimaiseksi.
Suomurastas
Suomurastas ("Zoothera dauma") on rastaiden heimoon kuuluva varpuslintu.
Suomurastasta tavataan pesivänä Siperiassa, Itä-Aasiassa, Himalajalla, Intiassa ja Kaakkois-Aasiassa. Pääosa kannasta on muuttolintuja, mutta jotkin alalajit ovat paikkalintuja. Suomurastasta on kuvattu epätavallisesta melko yleiseksi ja se on luokiteltu elinvoimaiseksi.
Whu Shu
Wu Shu (myös wushu tai whu shu) on itämainen itsepuolustus- ja kuntoilulaji. Sen alkuperä on Kiinasta, missä sana "wushu" tarkoittaa sotataitoa. Wushun liikkeet ovat harmonisen kauniita ja joustavia. Aseet ovat suuri osa wushua.
Kiinassa on satoja erilaisia wushulajeja.
Wushua on yritetty saada olympialajiksi vuodesta 2002 alkaen. Hakemus hylättiin syyskuussa 2013.
Ursin
Ursin tai af Ursin on suomalainen sukunimi, joka on muun muassa sueraavilla henkilöillä:
Tanimbarinkirjorastas
Tanimbarinkirjorastas ("Zoothera machiki") on rastaiden heimoon kuuluva varpuslintu.
Tanimbarinkirjorastasta tavataan kotoperäisenä Tanimbarin saarella Indonesiassa. Lajia on kuvattu paikallisesti yleiseksi. Se on luokiteltu silmälläpidettäväksi, koska sitä tavataan vain pienellä alueella ja sille sopivat metsät ovat vähenemässä.
1001 Arabian Nights
1001 Arabian Nights on hollantilaisen Ch!pz-yhtyeen single albumilta The World of Ch!pz. Kappale pääsi Hollannin singlelistoille neljäksi viikoksi. Se pääsi Itävallassa 2. sijalle sekä Saksassa ja Sveitsissä 3. sijalle.
CD-Maxi
CD-Single
Timorinrastas
Timorinrastas ("Geokichla peronii") on rastaiden heimoon kuuluva varpuslintu.
Timorinrastasta tavataan Itä-Timorissa ja Indonesiassa. Lajia on kuvattu yleiseksi, mutta se on luokiteltu silmälläpidettäväksi, koska sen populaatiot ovat pirstoutuneet ja pienentyneet.
Timorinrastas elää metsissä 1 200 metrin korkeuteen asti.
Louis Abell
Louis Grenville ("Lou") Abell (21. heinäkuuta 1884 Elizabeth, New Jersey – 25. lokakuuta 1962 Elizabeth, New Jersey) oli yhdysvaltalainen soutaja ja kaksinkertainen olympiavoittaja. Hän voitti Vesper Boat Clubin perämiehenä kultaa sekä vuoden 1900 kesäolympialaisissa Pariisissa että vuoden 1904 kesäolympialaisissa Saint Louisissa. Abell työskenteli 40 vuoden ajan terveyslautakunnalle Elizabethissa.
Charles Rose
Charles ("Chuck") Rose oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä hopeaa saaneeseen Southwest Turnverein 1 -joukkueeseen.
Tuhkarastas
Tuhkarastas ("Geokichla cinerea") on rastaiden heimoon kuuluva varpuslintu.
Tuhkarastasta tavataan kotoperäisenä Filippiineillä. Lajin populaatioksi arvioidaan 10 000–20 000 yksilöä. Se on luokiteltu vaarantuneeksi ja sitä uhkaa metsien häviäminen.
Cassivellaunus
Cassivellaunus oli heimopäällikkö, joka johti britannien vastarintaa Julius Caesarin toisen Britannian sotaretken aikana vuonna 54 eaa. Hän joutui lopulta antautumaan roomalaisille. Aikalaistiedot Cassivellaunuksesta perustuvat Caesarin kirjoittamaan muistelmakirjaan "Gallian sota" ja hän on varhaisin nimeltä tunnettu brittiläinen henkilö.
Cassivellaunuksen oletetaan kuuluneen catuvellaunien heimoon, joka asui nykyisen Hertfordshiren alueella. Caesar ei mainitse catuvellauneja "Gallian sodassa", mutta kertoo Cassivellaunuksen hallinneen Tamesis- eli Thamesjoen varrella ja pohjoispuolella samoilla seuduilla, jossa kyseisen heimon tiedetään myöhemmin eläneen. Caesarin sotaretken aikana Cassivellaunus johti britannien yhteistä vastarintaa. Hänen joukkonsa käyttivät tehokkaasti sissitaktiikkaa ja sotavaunujaan roomalaisia vastaan. Lopulta roomalaiset saivat vallattua Cassivellaunuksen joukkojen tärkeimmän linnoitetun keskuksen, jonka arvellaan sijainneen nykyisessä Wheathampsteadissa. Cassivellaunus suostui antamaan roomalaisille panttivankeja rauhan takeeksi ja maksamaan näille vuosittain veroa. Ainakaan jälkimmäistä lupausta ei ilmeisesti koskaan pidetty.
Catuvellaunien seuraava nimeltä tunnettu päällikkö oli noin vuonna 20 eaa. valtaan tullut Tasciovanus, jonka on arveltu olleen Cassivellaunuksen poika tai pojanpoika.
Harry Jacobs
Harry Jacobs oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen Southwest Turnverein 2 -joukkueeseen.
William Seiling
William Bernard Seiling (28. toukokuuta 1864 Saint Louis, Missouri – 5. tammikuuta 1951 Saint Louis, Missouri) oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä hopeaa saaneeseen Southwest Turnverein 1 -joukkueeseen. Seiling oli myös paikallisesti tunnettu voimamies. Myöhemmin hän avasi huonekalukaupan.
Viidakkokirjorastas
Viidakkokirjorastas ("Geokichla interpres") on rastaiden heimoon kuuluva varpuslintu.
Viidakkokirjorastasta tavataan Bruneissa, Indonesiassa, Malesiassa, Filippiineillä ja Thaimaassa. Laji on luokiteltu silmälläpidettäväksi, koska sen kanta on pienenemässä.
Viidakkokirjorastas elää alankometsissä, joissa on usein runsas aluskasvillisuus.
Viidakkokirjorastas pesii huhti-toukokuusta heinä-elokuuhun. Laji munii 2–3 munaa korkeintaan 4 metrin korkeudella olevaan pesään.
Viidakkokirjorastas käyttää ravinnokseen enimmäkseen selkärangattomia, joita se saalistaa maasta. Se voi syödä joskus myös hedelmiä.
J. Leaguen kausi 2013
J. Leaguen kausi 2013 on järjsetykeltään 48. kausi jalkapallon J. Leaguen kausi. Se alkoi 2. maaliskuuta 2013 ja päättyi 7. joulukuuta 2013.
Alexander Madsen
Alexander Thor Bjerregård Madsen (s. 26. tammikuuta 1995) on suomalainen koripalloilija. Hän edustaa Euroliigassa ja Espanjan ACB-liigassa pelaavaa CB Gran Canariaa.
Madsen on Kouvolan Poikien kasvatti. Hän on pelannut Kouvojen nuortenjoukkueissa, Suomen nuorisomaajoukkueissa ja miesten maajoukkueessa. Vuonna 2013 Madsen voitti Kouvojen A-poikajoukkueessa SM-hopeaa ja seuraavana vuonna ikäluokan Suomen mestaruuden. Syksystä 2011 lähtien Madsen pelasi myös Korisliigassa Kouvojen miesten edustusjoukkueessa.
Kaudella 2015–2016 Kouvot voitti Suomen mestaruuden, ja Madsen valittiin kauden parhaaksi kuudenneksi pelaajaksi. Heinäkuussa 2016 Madsen siirtyi Tšekin pääsarjaan USK Prahan joukkueeseen kaksivuotisella sopimuksella. Ensimmäisessä sarjaottelussaan Tšekin liigassa Madsen oli kentän paras pelaaja 26 pisteellään.
Madsen siirtyi Gran Canariaan syksyllä 2018.
Kesällä 2015 Madsen oli mukana nostamassa 20-vuotiaiden miesten maajoukkuettä EM-kisoihin. Miesten maajoukkueessa Madsen avasi pistetilinsä elokuussa 2016 ottelussa Saksaa vastaan. Madsen teki 12 minuutissa 17 pistettä.
Madsen on pitänyt itseään hyökkäysvoittoisena pelaajana. Hän on kimmoisa ja kokoisekseen liikkuva pelaaja. Helmikuussa 2016 julkaistussa haastattelussa Madsenin kerrottiin olleen Kouvojen ahkerin harjoittelija.
Madsenin sukunimi tulee tämän tanskalaiselta isältä. Madsenin perheen muut jäsenet, isä, äiti Vuokko Naukkarinen, pikkusisko ja isosisko, ovat harrastaneet lentopalloa. Isosisko Michaela Madsen on pääsarjatason lentopalloilija. Madsenin serkku Joel Naukkarinen on kilpasoutaja. Koulutukseltaan Madsen on kokki.
Madsen aloittaa varusmiespalveluksen puolustusvoimien Urheilukoulussa huhtikuussa 2019.
Terence Stansbury
Terence Stansbury (s. 27. helmikuuta 1961 Los Angeles, Kalifornia) on yhdysvaltalainen koripallovalmentaja ja entinen koripalloilija, joka toimi viimeksi kaudella 2013–2014 suomalaisen Korikobrien päävalmentajana.
Stansbury pelasi NBA:ssa kolme kautta vuosina 1984–1987. Hän pelasi NBA:ssa 192 ottelua 6,3 pisteen keskiarvolla ja osallistui un jokaisella NBA-kaudellaan. Myöhemmin hän pelasi Euroopassa. Valmentajana Stansbury on valmentanut muun muassa alankomaalaisia ja luxemburgilaisia seurajoukkueita. Kaudella 2013–2014 hän toimi suomalaisen Korikobrien päävalmentajana.
Vaivaishuonemaksu
Vaivaishuonemaksu oli vuoteen 1920 asti voimassa ollut julkisista maksullisista huveista suoritettu maksu, joka meni valtiorahastoon vaivais- ja työhuonemaksuna. Sen tilalle tuli leimavero.
Vakinainen väki
Vakinainen väki on sotilastermi, joka tarkoittaa rauhan aikana ylläpidettyjä puolustusvoimia. Sitä täydentää sodan aikana reservi.
Jääpallon IVY:n mestaruussarja 1991–1992
Itsenäisten Valtioiden Yhteisön jääpallon mestaruussarja kaudella 1991-1992 oli Neuvostoliiton hajoamisen jälkeinen kausi, ja näin ollen Neuvostoliiton jääpallon mestaruussarjaa pelattiin Itsenäisten Valtioiden Yhteisön mestaruussarja nimellä. Seuraavana kautena Venäjän jääpallon mestaruussarja korvasi Neuvostoliiton mestaruussarjan. Sarjassa pelattiin kuudentoista joukkueen kaksinkertainen runkosarja, jonka voittaja voitti mestaruuden. Sarjasta ei pudonnut yksikään seura, sillä seuraavalle kaudelle aloitettuun Venäjän mestaruussarjaan otettiin mukaan 20 joukkuetta. IVY:n mestaruuden voitti Krasnogorskin Zorki.
Gentleman
Gentleman on eteläkorealaisen PSY:n 12. huhtikuuta 2013 julkaistu yhdeksästoista K-pop-single. Se on jatkoa hänen kansainväliselle hitille, Gangnam Stylelle, jonka musiikkivideota oli katsottu YouTubessa "Gentlemanin" julkaisuhetkellä yli 1.5 miljardia kertaa. Kappaleen ensimmäinen julkinen esitys siihen liittyvällä tanssilla tapahtui klo 6:30 kansainvälistä aikaa 13. huhtikuuta Seoul World Cup Stadiumilla Soulissa. Juliste ja Twitter-tilapäivitys sisälsivät maininnan kappaleen pääraidasta: "I'm a mother fxxxxx gentleman", Sanan paljastettiin myöhemmin olevan "father". Laulun säkeistöt on laulettu koreaksi ja kertosäe englanniksi.
7. toukokuuta 2013 kappaleen musiikkivideota oli katsottu YouTubessa jo yli 300 miljoonaa kertaa. Kappale on saavuttanut listan kärkisijan kolmessa valtiossa sekä saavuttanut iTunesin kärkisijan 40 maassa.
Marraskuussa 2013 musiikkivideota oli katsottu liki 584 miljoonaa kertaa ja se oli kaikkien aikojen kahdeksanneksi katsotuin video YouTubessa. Vuoteen 2017 mennessä video on kuitenkin jäänyt katselukertojen valossa kymmenien muiden videoiden alapuolelle.
"Gentleman" valittiin mukaan Just Dance 2014 -peliin, ja se oli saatavilla myös pelin demoversiossa.
Valiolehdet
Valiolehdet Oy oli vuonna 1947 Helsinkiin perustettu Yhtyneet Kuvalehdet Oy:n tytäryhtiö. Se julkaisi useita aikakauslehtiä, joista osan omistivat eri alojen seurat ja yhdistykset ja Valiolehdet vain kustansi niitä. Sen toimitusjohtajana oli muun muassa Kalervo Pakkala.
Valiolehdet Oy:n julkaisemia lehtiä olivat muiden muassa "Kuvaposti", "Elokuva-Aitta", "Metsästys ja Kalastus", "Parnasso" ja "Urheilun Kuva-Aitta" sekä lastenlehdet "Sarjakuvalehti", "Raketti" ja "Nakke Nakuttaja".
Maurice Thorez
Maurice Thorez (28. huhtikuuta 1900 Noyelles-Godault – 11. heinäkuuta 1964 Mustameri) oli ranskalainen kommunistipoliitikko, joka toimi Ranskan kommunistisen puolueen pääsihteerinä vuosina 1930–1964. Toisen maailmansodan jälkeen hän oli muutaman vuoden ministerinä ja 1946–1947 varapääministerinä kolmessa hallituksessa.
Thorez työskenteli kaivostyöläisenä 12-vuotiaasta alkaen ja liittyi vuonna 1919 sosialistisen puolueen ja seuraavana vuonna kommunistisen puolueen jäseneksi. Hänet vangittiin useita kertoja kiihotuksesta syytettynä. Thorezin ura puolueessa lähti nousuun 1923, jolloin hänestä tuli Pas-de-Calais’n alueen sihteeri. Vuonna 1930 hänet nimitettiin puolueen pääsihteeriksi, missä tehtävässä hän toimi kuolemaansa asti. Hänet valittiin Ranskan edustajainkamariin ensi kerran vuonna 1932. Vuodesta 1934 Thorez ajoi Neuvostoliitosta saamiensa ohjeiden mukaisesti Ranskan kommunistien osallistumista kansanrintamayhteistyöhön sosialistien ja radikaalien kanssa. Kansanrintama voitti vuoden 1936 vaalit ja onnistui seuraavina vuosina toteuttamaan sosiaalisia uudistuksia.
Toisen maailmansodan syttyessä Thorez kutsuttiin Ranskan armeijaan, mutta hän jätti sen pian ja pakeni maan alle sillä Edouard Daladierin hallitus oli kieltänyt sotaan osallistumista vastustaneen kommunistisen puolueen. Thorez tuomittiin poissaolevana petturuudesta. Hän siirtyi Neuvostoliittoon vuonna 1943. Kun liittoutuneet olivat vapauttaneet Ranskan saksalaismiehityksestä, Charles de Gaullen johtama uusi hallitus armahti Thorezin ja hän palasi kotimaahansa marraskuussa 1944. Seuraavana vuonna hän sai takaisin myös menettämänsä Ranskan kansalaisuuden ja palasi parlamenttiin. Hän tuli vuonna 1945 ministeriksi de Gaullen hallitukseen ja oli vuosina 1946–1947 varapääministerinä. Vuoden 1946 vaaleissa Ranskan suurimmaksi puolueeksi nousseet kommunistit yrittivät ajaa Thorezia myös pääministeriksi, mutta hän ei saanut riittävästi tukea muilta puolueilta. Kommunistiset ministerit erotettiin lopulta toukokuussa 1947 Paul Ramadierin hallituksesta heidän äänestettyään parlamentissa erästä hallituksen esitystä vastaan.
Kommunistien asema Ranskan parlamentissa romahti de Gaullen valtaanpaluun ja viidennen tasavallan perustamisen jälkeen vuonna 1958, mutta Thorez oli yksi harvoista edustajanpaikkansa säilyttäneistä. Hän kuoli vuonna 1964 laivamatkalla Jaltalle. Pian sen jälkeen hänen mukaansa nimettiin Torezin kaupunki (aiemmin Tšistjakove) Ukrainassa.
Aatteeltaan Thorezia on luonnehdittu stalinistiksi. Hänen oikeana kätenään Ranskan kommunistisessa puolueessa toimi Jacques Duclos, joka myös käytännössä johti puoluetta Thorezin oleskellessa Neuvostoliitossa.
Parikkalan raja-asema
Parikkalan raja-asema eli Parikkala–Syväoro on Parikkalassa, Suomen itärajalla sijaitseva tilapäinen rajanylityspaikka. Asema on avoinna arkisin kello 07-18. Asema ei toistaiseksi ole kansainvälinen rajanylityspaikka, jolloin raja-asemaa voivat käyttää vain Suomen ja Venäjän kansalaiset, jotka ovat hakeneet tähän luvan etukäteen. Rajanylityspaikkaa on käytetty erityisesti tavaraliikenteen kuten puun kuljetuksiin. Tilapäisen asemansa takia Parikkalan rajanylityspaikka on matkustajaliikenteessä melko hiljainen; siellä tehtiin vuonna vuonna 2012 yhteensä 12 637 matkustajien rajatarkastusta, mikä on hieman vähemmän kuin edellisinä vuosina.
Rajanylityspaikan vastapuoli Venäjällä sijaitsee Elisenvaaran Syväorossa (). Elisenvaara on taajama ja maalaiskunta Karjalan tasavallan Lahdenpohjan piirissä. Sieltä johtaa maantie Syväoroon. Venäjä rakentaa parhaillaan 50 km suuruista tukikohtaa Syväoron kohdalle rajavyöhykettä.
Raja-aseman muuttamista kaikkien maiden kansalaisille avoimeksi ja ilman ennakkohakemusta käytettävissä olevaksi kansainväliseksi rajanylityspaikaksi on suunniteltu useasti. Avaamiselle on vuosina 2011-2013 esitetty sekä nopeampaa (2014-2015) että hitaampaa (2017) aikataulua. Esimerkiksi Karjalan tasavallan päämies Aleksandr Hudilainen totesi helmikuussa 2013, että raja-asema avataan laajemmin vuoden 2014 lopulla. Raja-aseman statuksen muutokselle kansainväliseksi on saatu presidentti Putinin ja pääministeri Medvedevin tuki. Hankkeen alueellisen merkityksen tunteva Savonlinnan kaupunginjohtaja Janne Laine muistutti huhtikuun puolivälissä 2013, että EU-hanke tukee venäläisen tiestön kunnostamista raja-aseman itäpuolella, ja tämä tiehanke valmistuu vuonna 2014. Ilman raja-aseman parannuksia liikennemäärä voitaisiin nostaa 100 000 matkustajaan. Investointi raja-asemaan olisi tuottavaa, EU tukisi uudistusta taloudellisesti ja parannustyöt mahdollistaisivat kaupunginjohtajan mukaan liikennemäärien kasvattamisen 350 000 matkustajaan vuodessa.
Vasemmistoliiton liikenneministeri Kyllönen totesi kuitenkin huhtikuun 2013 alussa, ettei rajanylityspaikan kehittämiseen panosteta lähivuosina. Myös osa muista hallituspuolueiden kansanedustajista pitää hitaampaa aikataulua realistisempana Rajavartiolaitoksen jo suunnittelemiin aikatauluihin vedoten. Aikomus Parikkala–Syväoron rajanylityspaikan avaamisesta vuoteen 2017 mennessä on kuitenkin laajasti hyväksytty. Selvää päätöstä siitä, että Suomen valtio sitoutuu avaamaan Parikkala rajanylityspaikan edes tällöin kansainväliseksi rajanylityspaikaksi, on kuitenkin jo kaivattu. Venäjä lähetti 2015 nootin ehdottaen Parikkalan raja-aseman kansainvälistämistä. Hallituksen ulko- ja turvallisuuspoliittinen ministerivaliokunta vastasi noottiin ilmoittaen, ettei Suomi ole valmis avaamaan rajanylityspaikkaa kansainväliseksi. Sisäministeri Petteri Orpo perusteli kielteistä vastausta liikennemäärien vähenemisellä itärajalla ja Suomen huonolla taloudellisella tilanteella.
Maanosaliittojen cupin 2013 kokoonpanot
Tämä sivu esittelee vuoden 2013 Maanosaliittojen cupin osallistujajoukkueiden kokoonpanot. Joukkueiden kapteenit on merkitty -merkillä.
Turnauksessa mukana olevien joukkueiden tulee nimetä 23 pelaajan kokoonpano, joista kolme (3) ovat maalivahteja. Loukkaantumisten sattuessa joukkueilla on mahdollisuus korvata pelaaja ennen ensimmäisen pelin alkua.
14. toukokuuta 2013 nimetty 23 pelaajan lopullinen kokoonpano. 7. kesäkuuta 2013 ilmoitettiin Leandro Damiãon jättävän turnauksen loukkaantumisen takia ja hänen paikkansa ottaa Jô.
5. kesäkuuta 2013 nimetty 23 pelaajan lopullinen kokoonpano.
20. toukokuuta 2013 nimetty 23 pelaajan lopullinen kokoonpano.
3. kesäkuuta 2013 nimetty 23 pelaajan lopullinen kokoonpano.
2. kesäkuuta 2013 nimetty 23 pelaajan lopullinen kokoonpano.
4. kesäkuuta 2013 nimetty 23 pelaajan lopullinen kokoonpano.
24. toukokuuta 2013 nimetty 23 pelaajan lopullinen kokoonpano.
7. kesäkuuta 2013 nimetty 23 pelaajan lopullinen kokoonpano.
Nayantara
Nayantara (syntymänimeltään Diana Mariam Kurian, s. 18. marraskuuta 1984 Bangalore, Karnataka) on intialainen näyttelijä, joka työskentelee eteläintialaisissa elokuvateollisuuksissa. Hän on voittanut monia palkintoja.
Nayantara teki näyttelijändebyyttinsä malajalaminkielisessä elokuvassa "Manassinakkare" (2003), jota seurasi menestynyt "Vismayathumbathu" (2004), ennen kuin hän siirtyi näyttelemään myös tamilin- ja telugunkielisissä elokuvissa. Hän teki ensiesiintymisensä tamilinkielisessä elokuvateollisuudessa elokuvassa "Ayya" (2005), ja esiintyi myös kaupallisesti menestyneessä "Ghajinissa" (2005). "Chandramukhi" (2005) ja "Billa" (2007) olivat erityisen menestyneitä ja tekivät hänestä yhden suosituimmista näyttelijättäristä tamilielokuvateollisuudessa. Hän debytoi telugun kielellä elokuvassa "Lakshmi" (2006) ja esiintyi menestyselokuvissa "Tulasi" (2007), "Adurs" (2010) ja "Simha" (2010). Hänen ensimmäinen kannadankielinen elokuvansa oli jymymenestys "Super" (2010).
Nayantaran rooli Sitana elokuvassa "Sri Rama Rajyam" (2011) toi hänelle parhaan naispääosan Nandi Awards -palkinnon ja parhaan telugunkielisen naispääosan Filmfare Awards South -palkinnon. Hän voitti parhaan tamilinkielisen naispääosan Filmfare Awards South -palkinnot elokuvista "Raja Rani" (2013) ja "Naanum Rowdy Dhaan" (2015).
Nayantara syntyi Diana Mariam Kurianina kristittyyn perheeseen, mutta hän kääntyi hinduksi 7. elokuuta 2011. Samalla hänen taiteilijanimestään Nayantarasta tuli hänen virallinen nimensä.
Quinto
Quinto on kunta Etelä-Sveitsissä, Alppien eteläpuolella, Ticinon kantonissa. Suurin osa asutuksesta sijaitsee Ticinojoen laaksossa noin 1 000 metrin korkeudessa. Vuoden 2012 lopussa kunnan väkiluku oli 991.
Quinto on tunnettu jääkiekkojoukkueestaan, HC Ambri-Piottasta, joka on perustettu vuonna 1937. Ambri ja Piotta ovat Quinton suurimmat kylät Ticinojoen varrella. Quintossa on rautatieyhtiö-SBB:n Ritomin 44 megawatin vesivoimalaitos. Patojärvelle (, ) johtaa kiskoköysirata.
Valtatie 2 ja moottoritie A2 kulkevat Quinton kautta. Myös Gotthardin rata Luzern-Chiasso-Milano halkoo Quinton. Gotthardin pohjatunneli alittaa Quinton itäpuolen vuorilla. Quinton korkein vuori on Piz Blas (3 019 m mpy.)
Ambrì
Ambri on kylä Etelä-Sveitsissä, Ticinon kantonissa, Quinton kunnassa. Kylä sijaitsee Ticinojoen varrella, Leventinan laaksossa ().
Ambri on tunnettu jääkiekkojoukkueestaan, HC Ambri-Piottasta. Piotta on toinen Quinton päätaajamista. Jääkiekkojoukkueen kotihalli, "Pista la Valascia", sijaitsee Ambrissa.
Kylässä sijaitsi vuoteen 1994 asti Sveitsin ilmavoimien tukikohta. Lentokenttä on nykyään siviili-ilmailun käytössä.
Piotta
Piotta on kylä Etelä-Sveitsin italiankielisessä Ticinon kantonissa Quinton kunnassa. Kylä sijaitsee noin tuhannen metrin korkeudessa Ticinojoen varrella Leventinan laaksossa ().
Piotta on tunnettu jääkiekkojoukkueestaan HC Ambri-Piottasta. Ambri on toinen Quinton päätaajamista.
Piottassa on rautatieyhtiö-SBB:n Ritomin 44 megawatin vesivoimalaitos. Piottasta johtaa patojärvelle (, ) kiskoköysirata.
Vaxholmin linnoitus
Vaxholmin linnoitus on Ruotsissa Vaxholmin kunnassa sijaitseva linnoitusrakennelma. Nimi kattaa kaikki Vaxholmin ympäristön puolustusrakennelmat, jotka suojaavat reittiä Tukholmaan.
Different (kappale)
Different on Robbie Williamsin yhdeksännelle studioalbumille, Take the Crownille julkaistu single. Se julkaistiin albumin toisena singlenä 17. joulukuuta 2012. Kappaleen ovat sanoittaneet Williams, Gary Barlow ja Jacknife Lee. Singlellä oli mukana neljä lisäkappaletta: "On My Own", duetoi Tom Jonesin kanssa, "Soul Transmission", "White Man in Hanoi", leikkaus "Take the Crownista", ja "The Promise", joka on cover-versio lauluntekijä Paul Freemaniltä.
Itä–Länsi-ottelu 1938
Vuoden 1938 Pesäpallon Itä–Länsi-ottelu pelattiin Helsingissä Olympiastadionilla 2. lokakuuta. Ottelun yleisömääräksi ilmoitettiin 2800, jonka lisäksi paikalla oli noin 3000 kansakoululaista. Ottelu eteni erittäin tasaisissa merkeissä. Länsi siirtyi ensimmäisen kerran johtoon 9. vuoroparin tasoittavalla sisävuorolla(!). Itä tasoitti pelin kymmenennessä ja ratkaisi voiton yhdennessätoista vuoroparissa.
Avausheiton suoritti SVUL:n puheenjohtaja Jukka Rangell. Itä aloitti sisällä.
Kultanokkarastas
Kultanokkarastas ("Catharus aurantiirostris") on rastaiden heimoon kuuluva varpuslintu.
Kultanokkarastasta tavataan Meksikosta Keski-Amerikan kautta Etelä-Amerikan luoteisosiin. Lajin kannaksi arvioidaan 500 000–5 000 000 yksilöä ja se on luokiteltu elinvoimaiseksi.
Liuskerastas
Liuskerastas ("Catharus fuscater") on rastaiden heimoon kuuluva varpuslintu.
Liuskerastasta tavataan Boliviassa, Kolumbiassa, Costa Ricassa, Ecuadorissa, Panamassa, Perussa ja Venezuelassa. Lajia on kuvattu melko yleiseksi ja se on luokiteltu elinvoimaiseksi.
Be a Boy
Be a Boy on Robbie Williamsin yhdeksännelle studioalbumille, Take the Crownille julkaistu single. Se julkaistiin albumin kolmantena singlenä 11. maaliskuuta 2013. Kappaleen sanoittivat Robbie Williams, Tim Metcalfe ja Flynn Francis.
Hintsan kartano
Hintsan kartano on Raision Mahittulan "Petterinpelto" -nimisellä alueella sijaitseva, luultavasti Carl Ludvig Engelin suunnittelema, vuonna 1837 valmistunut kartano. Sen arvellaan olleen myös Raisiossa sijaitsevan Huhkon kartanon esikuvana. Hintsan kartanoa asutetaan edelleen , ja kartano on jääkärikenraalimajuri Antero Svenssonin synnyinkoti.
Kuloisten koulu
Kuloisten koulu on Raisiossa, Kuloisten kaupunginosassa toimiva peruskoulu 1–6-luokkalaisille. Kuloisten koulusta oppilaat siirtyvät yläluokille Vaisaaren kouluun. Lukuvuonna 2011–2012 Kuloisten koulussa oli peruskorjausremontti, jolloin koulu oli suljettu. Tällöin oppilaat opiskelivat Ihalan koulun, Friisilän koulun tai Mahittulan nuorisotalon tiloissa. Kuloisten koulun rehtorina toimii Päivi Juntti.
Foster’s Group
Foster's Group on australialainen yritys, joka tunnetaan parhaiten oluistaan. Yrityksen toiminnan aloittivat vuonna 1888 kaksi yhdysvaltalaisveljestä William ja Ralph Foster. Veljekset omistivat tuolloin harvinaisen jäähdytyslaitteiston, jota tarvittiin Australian kuumassa ilmastossa oluen panemiseksi. Vuoden kuluttua he myivät panimonsa ja palasivat Amerikkaan.
Juoma-alan suuryritys SABMiller ilmoitti syyskuussa 2011 ostavansa Foster'sin. Kauppahinnaksi ilmoitettiin 9,9 miljardia Australian dollaria (noin 7,9 miljardia euroa).
Foster'sin tunnetuin olut on lager-olut. Sen sisältämän alkoholin tilavuusprosentti on Australiassa 5,2, mutta Euroopassa myytävä olut on laimeampaa. Suomessa Foster's lagerin alkoholipitoisuus on 4,5 %. Foster'sin tunnetuin siideri on Strongbow. Euroopassa Foster'sin pääjakelijana toimii Heineken ja Suomessa Hartwall. Suomessa myytävät Foster's-oluet myydään alumiinitölkeissä ja hanatankeissa. Suomessa on lisäksi saatavilla 2,0 %:n vahvuinen Foster's Radler, joka on sekoitus olutta ja sitruunavirvoitusjuomaa.
Tommy Arshansky
Artiom ”Tommy” Arshansky (, s. 26. syyskuuta 1991 Moskova, Neuvostoliitto) on israelilainen judoka.
Arshansky voitti vuonna 2007 50 kg:n painoluokassa kadettien, alle 17-vuotiaiden, Euroopan-mestaruuden Vallettassa ja sai hopeaa Euroopan nuorten olympiafestivaaleilla Belgradissa. Vuodesta 2008 hän on kilpaillut 60 kg:n sarjassa. Hän sijoittui jaetulle yhdeksännelle sijalle Lontoon olympialaisissa. Budapestin EM-kilpailuissa 2013 hän sai pronssia. Tšeljabinskin MM-kilpailuissa 2014 hän oli viides..
Arshansky on saavuttanut maailmancupeissa ja Continental open -kilpailuissa kolme kakkossijaa ja kolme kolmossijaa. Hän voitti Israelin-mestaruuden 2008.
Mainenrastas
Mainenrastas ("Catharus bicknelli") on rastaiden heimoon kuuluva varpuslintu.
Mainenrastas on 16–17 cm pitkä ja 26–30 grammaa painava. Sen selkäpuoli on ruskeanharmaa ja sillä on kastanjanruskea pyrstö. Sillä on harmaa naama, jossa on vaaleita viiruja.
Mainenrastas pesii Kanadan kaakkoisosissa ja Yhdysvaltain koillisosissa. Se talvehtii Länsi-Intian saaristossa. Lajin kannaksi arvioidaan 95 000–126 000 yksilöä. Mainenrastas on luokiteltu vaarantuneeksi, koska sen kanta on pienenemässä ja sitä uhkaavat elinympäristöjen tuhoutuminen sekä pesimä- että talvehtimisalueilla.
Mainenrastas pesii vuoristoissa pihta- ja kuusimetsissä. Sitä tavataan yli 900 metrin korkeudella, usein lähellä puurajaa.
Mainenrastas tekee pesänsä pieneen puuhun tai pensaaseen. Pesäkuppi rakennetaan korsista ja sammalesta. Mainenrastas munii 3–4 sinivihreää munaa, joissa on vaaleanruskeita täpliä.
Meksikonrastas
Meksikonrastas ("Catharus occidentalis") on rastaiden heimoon kuuluva varpuslintu.
Meksikonrastasta tavataan Meksikossa. Lajin kannaksi arvioidaan 50 000–500 000 yksilöä ja se on luokiteltu elinvoimaiseksi.
Mustalakkirastas
Mustalakkirastas ("Catharus mexicanus") on rastaiden heimoon kuuluva varpuslintu.
Mustalakkirastasta tavataan Meksikossa ja Keski-Amerikassa. Lajin populaatikosi arvioidaan 50 000–500 000 yksilöä ja se on luokiteltu elinvoimaiseksi.
Myssyrastas
Myssyrastas ("Catharus dryas") on rastaiden heimoon kuuluva varpuslintu.
Myssyrastasta tavataan Etelä-Amerikassa Argentiinan pohjoisosasta Bolivian, Perun, Ecuadorin ja Kolumbian kautta Venezuelaan ulottuvalla alueella sekä Väli-Amerikassa Meksikon eteläosassa ja El Salvadorissa, Guatemalassa ja Hondurasissa. Lajin kannaksi arvioidaan 50 000–500 000 yksilöä ja se on luokiteltu elinvoimaiseksi.
Panamanrastas
Panamanrastas ("Catharus gracilirostris") on rastaiden heimoon kuuluva varpuslintu.
Panamanrastasta tavataan Costa Ricassa ja Panamassa. Lajia on kuvattu yleiseksi ja se on luokiteltu elinvoimaiseksi.
Ruskolakkirastas
Ruskolakkirastas ("Catharus frantzii") on rastaiden heimoon kuuluva varpuslintu.
Ruskolakkirastasta tavataan Meksikossa ja Keski-Amerikassa. Lajin kannaksi arvioidaan 50 000–500 000 yksilöä ja se on luokiteltu elinvoimaiseksi.
Thomas Butler
Thomas Butler (10. joulukuuta 1871 Waterford, Irlanti – ?) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police Team -joukkueeseen.
William Greggan
William Greggan (5. joulukuuta 1882 Kirkcudbright, Dumfries and Galloway, Yhdistynyt kuningaskunta – 7. helmikuuta 1976 Uusi-Seelanti) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police Team -joukkueeseen.
Pyhä Valentinus
Pyhä Valentinus on laajalti tunnettu 200-luvulla elänyt roomalainen pyhimys. Hän on rakkauden, mehiläistenhoitajien, ruton, kihlattujen, epilepsian ja onnellisten avioliittojen suojelupyhimys. Hän koki marttyyrikuoleman 14. helmikuuta vuonna 269. Nykyään päivä 14. helmikuuta on nimetty hänen kunniakseen. Tästä päivästä on tullut monessa maassa rakastavaisten juhla, Valentines Day, joka Suomessa tunnetaan nimellä ystävänpäivä. Pyhä Valentinuksen juhlan seuraavana päivänä oli roomalainen hedelmällisyyden juhla Lupercalia, josta johtuu Valentinuksen päivän yhdistäminen rakkauteen.
Koska Pyhä Valentinuksesta on niin vähän tietoa, on uskottu, että Pyhä Valentinus on saattanut olla useampi kun yksi henkilö. Ainut mitä tarkasti tiedetään Pyhä Valentinuksesta on tämän nimi ja hautapaikka Via Flaminiassa.
Nimi Valentinus pohjautuu latinan sanasta "valens," joka tarkoittaa arvokasta, vahvaa ja tervettä. Roomalaiskatolinen kirkko on nimennyt noin yksitöistä muuta pyhimystä joilla on sama nimi Valentinus. Seitsemän Valentinus pyhimystä on listattu kuolleen muuna päivänä kuin 14. helmikuuta. Muilla kirkoilla saattaa olla eri käsitys Valentinus pyhimysten määrästä. Listalla on myös neitsyt Pyhä Valentina, joka kuoli marttyyrikuoleman Palestiinassa 25. heinäkuuta vuonna 308. Italiassa on myös useita kirkkoja jotka on nimetty Valentinuksen mukaan.
Thomas Homewood
Thomas Homewood (25. syyskuuta 1881 East Peckham – 1. helmikuuta 1945 West Ham) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen joukkueeseen. Homewood kuoli V2-ohjuksella tehdyssä iskussa toisen maailmansodan lopussa.
Ernest Ebbage
Ernest Walter Ebbage (1. elokuuta 1873 Stibbard, Norfolk – 2. syyskuuta 1943 Rochford, Essex) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen K Division Metropolitan Police -joukkueeseen.
Walter Tammas
William Baldry "Walter" Tammas (23. elokuuta 1870 Great Yarmouth, Norfolk – 12. tammikuuta 1952 North Walsham, Norfolk) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen K Division Metropolitan Police -joukkueeseen.
James Woodget
James Henry Woodget (28. syyskuuta 1874 Burnham Market, Norfolk – 3. lokakuuta 1960 Fakenham, Norfolk) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen K Division Metropolitan Police -joukkueeseen.
Nikki Williams
Nikki Williams (s. 9. marraskuuta 1988 Port Elizabeth, Etelä-Afrikka) on yhdysvaltalainen laulaja ja lauluntekijä. Hänen perheensä muutti Yhdysvaltoihin hänen ollessaan 16-vuotias.
Williams on ollut mukana kirjoittamassa Demi Lovaton ”Heart Attack” -kappaletta. Williams julkaisi ensimmäisen singlensä, ”Kill, Fuck, Marry” loppuvuodesta 2012. Joulukuussa 2012 hän julkaisi toisen singlensä, ”Glowing”. Hän on työstämässä ensimmäistä studioalbumiaan. Marraskuussa 2013 Williams julkaisi kolmannen singlensä, ”Thank God It’s Friday”.
Frederick Merriman
Frederick Harris Merriman (18. toukokuuta 1873 Chipping Campden, Gloucestershire – 27. kesäkuuta 1940 Gloucester, Gloucestershire) oli brittiläinen köydenvetäjä ja olympiavoittaja. Hän kilpaili vuoden 1908 kesäolympialaisissa ja kuului siellä lajissa kultaa voittaneeseen London City Police -joukkueeseen.
Patrick Philbin
Patrick Philbin (4. elokuuta 1874 Castlebar, Irlanti – 1929 Liverpool) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police -joukkueeseen.
Kastanjarastuli
Kastanjarastuli ("Entomodestes leucotis") on rastaiden heimoon kuuluva varpuslintu.
Kastanjarastulia tavataan Perussa ja Boliviassa. Lajia on kuvattu melko yleiseksi ja se on luokiteltu elinvoimaiseksi.
Alexander Kidd
Alexander Kidd oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä hopeaa saaneeseen Liverpool Police -joukkueeseen.
Nokirastuli
Nokirastuli ("Entomodestes coracinus") on rastaiden heimoon kuuluva varpuslintu.
Nokirastulia tavataan Kolumbiassa ja Ecuadorissa. Lajia on kuvattu epätavalliseksi ja epätasaisesti levinneeksi. Se on kuitenkin luokiteltu elinvoimaiseksi.
Adolf Bergman
Adolf Bergman (14. huhtikuuta 1879 Broby – 14. toukokuuta 1926 Tukholma) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä lajissa kultaa voittaneeseen joukkueeseen.
Arvid Andersson (köydenvetäjä)
Arvid Leander Andersson (9. heinäkuuta 1881 Kila – 7. elokuuta 1956 Tukholma) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä lajissa kultaa voittaneeseen joukkueeseen.
Johan Edman
Johan Viktor Edman (29. maaliskuuta 1875 Långserud – 19. elokuuta 1927 Norra Ny) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa ja kuului siellä lajissa kultaa voittaneeseen joukkueeseen.
August Gustafsson
Per August Gustafsson (4. marraskuuta 1875 Tibro – 31. lokakuuta 1938 Göteborg) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä lajissa kultaa voittaneeseen joukkueeseen.
Kiiltonokirastas
Kiiltonokirastas ("Turdus leucops") on rastaiden heimoon kuuluva varpuslintu.
Kiiltonokirastasta tavataan Boliviassa, Brasiliassa, Ecuadorissa, Guyanassa, Kolumbiassa, Perussa ja Venezuelassa. Lajia on kuvattu melko yleiseksi, mutta laikuttaisesti levinneeksi. Se on luokiteltu elinvoimaiseksi.
Réginald Storms
Réginald Storms oli belgialainen ampuja ja kaksinkertainen olympiamitalisti. Hän kilpaili vuoden 1908 kesäolympialaisissa Lontoossa ja sai siellä hopeaa sekä 50 jaardin vapaapistoolin yksilö- että joukkuekilpailussa.
Jaavanloistorastas
Jaavanloistorastas ("Cochoa azurea") on rastaiden heimoon kuuluva varpuslintu.
Jaavanloistorastasta tavataan kotoperäisenä Indonesiassa Jaavan keski- ja länsiosissa. Lajin kannaksi arvioidaan 3 500–15 000 yksilöä. Jaavanloistorastas on luokiteltu vaarantuneeksi ja sitä uhkaa elinympäristöjen häviäminen.
Jaavanloistorastas elää vuoristojen sademetsissä 900–3 000 metrin korkeudella.
Sallan raja-asema
Sallan raja-asema on kantatien 82 itäpäässä Sallan kunnan Kelloselässä, Suomen itärajalla sijaitseva kansainvälinen rajanylityspaikka. Asema on avoinna arkisin kello 07-21.
Sallan rajanylityspaikka avattiin kansainväliselle liikenteelle vuonna 2002 ja sen matkustajaliikenne on vilkastunut viime vuosina. Vuonna 2012 siellä tehtiin yhteensä 221 933 matkustajien rajatarkastusta. Tämä tarkoittaa matkustajaliikenteen liki kaksinkertaistuneen vuodesta 2010.
Sallan kunnan Kelloselässä sijaitsevan suomalaisen rajanylityspaikan itäpuolella Venäjällä alkaa Murmanskin alueen Kantalahden piirin Alakurtin kunta. Myös Venäjän puolella tämä kansainvälinen tieliikenteen rajanylityspaikka kantaa nimeä Salla (). Rajanylityspaikalta on 450 kilometrin matka Murmanskiin.
Andrejs Kapmals
Andrejs Kapmals (5. marraskuuta 1889 Riika, Latvia – 21. tammikuuta 1994) oli latvialainen kestävyysjuoksija. Hän kilpaili Venäjän edustajana vuoden 1912 kesäolympialaisissa Tukholmassa ja osallistui maratoniin, mutta ei päässyt siinä loppuun. Hänen henkilökohtainen ennätysaikansa maratonissa on 2.59.40 (1914).
Pehmosimppu
Pehmosimppu ("Gnathanacanthus goetzeei") on simppukaloihin kuuluva kalalaji, jota tavataan Australian etelärannikolta. Se on ainoa laji pehmosimppujen (Gnathanacanthidae) heimossa.
Suurimmillaan pehmosimppu voi kasvaa 30–46 cm:n pituiseksi. Ruumiinrakenteeltaan se on litteä ja suuripäinen. Piikikkäitä ja suurikokoisia selkäeviä kalalla on 2 ja niiden ruodot ovat yhteydessä myrkkyrauhaseen ja kalan pisto on kivulias ihmisellekin. Rinta-, vatsa-, perä- ja pyrstöevät ovat kookkaat. Pehmosimppu on suomuton ja sen iho on pehmeä. Väriltään aikuiset pehmosimput ovat laikukkaan punaisia, oranseeja tai ruskeita. Nuoret yksilöt ovat läpikuultavia punaisin täplin ja juovin.
Pehmosimppuja tavataan lämpimistä vesistä Australian lounais- ja eteläosista. Se elää kivikkoisilla riutoilla ja kelppikasvustoissa tyypillisesti aina 55 metrin syvyyteen asti. Lajin ravintoa ovat äyriöiset ja pienet kalat.
Jerzy Greszkiewicz
Jerzy Greszkiewicz (s. 16. tammikuuta 1950 Gdańsk) on puolalainen entinen ampuja ja olympiamitalisti. Hän sai vuoden 1976 kesäolympialaisissa Montrealissa pronssia 50 metrin villikarjuammunnassa. Hän kilpaili myös vuoden 1980 kesäolympialaisissa Moskovassa ja kesäolympialaisissa 1988 Soulissa.